C 451/20
HR
Službeni list Europske unije
28.11.2022.
Tužbeni razlog Povreda članka 8. stavka 1. točke (b) Uredbe (EU) 2017/1001 Europskog parlamenta i Vijeća.
Tužba podnesena 10. listopada 2022. – LAICO/Vijeće (Predmet T-629/22) (2022/C 451/24) Jezik postupka: engleski Stranke Tužitelj: Libyan African Investment Company (LAICO) (Tripoli, Libija) (zastupnici: A. Bahrami i N. Korogiannakis, odvjetnici) Tuženik: Vijeće Europske unije
Tužbeni zahtjev Tužitelj od Općeg suda zahtijeva da: — poništi Provedbenu odluku Vijeća (ZVSP) 2022/1315 od 26. srpnja 2022. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (1) u djelu u kojem je naziv društva Libyan African Investment Company (LAICO) zadržan na popisu subjekata navedenom u Prilogu IV.
Odluci Vijeća (ZVSP) 2015/1333 od 31. srpnja 2015.
o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (2); — poništi Provedbenu uredbu Vijeća (EU) 2022/1308 od 26. srpnja 2022.
(3) o provedbi članka 21. stavka 2.
Uredbe Vijeća (EU) 2016/44 od 18. siječnja 2016.
o mjerama ograničavanja s obzirom na stanje u Libiji i o stavljanju izvan snage Uredbe (EU) br. 204/2011 (4) u djelu u kojem je naziv društva LAICO zadržan na popisu subjekata navedenom u Prilogu III.
Uredbi Vijeća (EU) 2016/44; — naloži Vijeću snošenje tužiteljevih sudskih i drugih troškova nastalih u vezi s tužbom.
Tužbeni razlozi i glavni argumenti U prilog osnovanosti tužbe tužitelj ističe šest tužbenih razloga. 1.
Prvi tužbeni razlog, koji se temelji na povredi Odluke Vijeća (ZVSP) 2015/1333 od 31. srpnja 2015. i Uredbe Vijeća (EU) 2016/44 od 18. siječnja 2016. 2.
Drugi tužbeni razlog, koji se temelji na povredi obveze Vijeća da preispituje sve mjere ograničavanja kako bi osiguralo da one nastavljaju pridonositi ostvarivanju njihovih utvrđenih ciljeva. 3.
Treći tužbeni razlog, koji se temelji na pogrešci u ocjeni ili, podredno, na očitoj pogrešci u ocjeni, počinjenoj zadržavanjem tužiteljeva naziva na popisu subjekata na koje se odnose mjere ograničavanja.
Razlog za zadržavanje tužiteljeva naziva na predmetnim popisima u suprotnosti je s općim kriterijem za uvrštavanje.
Vijeće nije ispunilo svoju obvezu da osigura da je razlog za zadržavanje tužiteljeva naziva na popisu subjekata na koje se odnose mjere ograničavanja u skladu s općim kriterijem za uvrštavanje utvrđenim u članku 9. stavku 2. točki (b) Odluke Vijeća (ZVSP) 2015/1333. 4.
Četvrti tužbeni razlog, koji se temelji na povredi načela jednakog postupanja. 5.
Peti tužbeni razlog, koji se temelji na povredi načela proporcionalnosti.